Весела Василева
Пролет

chitanka.info

В небето има топли облаци.

И в този слънчев ден,

всред цъфналата пролет,

разплакани момичета

младежи ослепели водят.

Несигурно върви един,

усмихва се на своето момиче,

не вижда нейните сълзи.

С помръкнало лице пристъпя друг,

притиска своята жена

и тя му се усмихва

през сълзи.

Изправен там стои младеж

със вдигната глава, с очи

във слънцето.

Момичето мълчи… Сълзи текат

по нейното лице.

Защо? За каква правда,

за коя истина

се биха те?

1943, Виена

Издание:

Весела Василева. „Стихотворения. Лирични фрагменти. Писма.“, С. 1990 г., Издателство Български писател. Съставители: Ангелина Василева-Огнянова, Блага Димитрова, Невена Стефанова. Редакция и бележки: Блага Димитрова. Предговор от Петър Динеков.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.